2001માં 81 વર્ષની ઉંમરે બ્રિગેડિયર ક્ષેત્રપાલને એકવાર પોતાને જન્મભૂમિ, સરગોધા(જે હવે પાકિસ્તાનમાં છે) જવું હતું. એમને પાકિસ્તાન જવાનો વિઝા મળ્યો. લાહોરમાં રહેતા બ્રિગેડિયર ખ્વાજા મહંમદ નાસિરને ખબર પડી એટલે એમણે પાકિસ્તાની સરકારની રજા લઈને તેઓ તેમના અતિથિ તરીકે રહે એમ નક્કી કરવામાં આવ્યું . બ્રિગેડિયર ક્ષેત્રપાલને ખબર ન હતી કે તેઓ 1971ના યુદ્ધમાં 13 લાંસર્સના કેપ્ટન હતા, નાસિરે એમનું ભાવભીનું સ્વાગત કર્યું અને બહુ આદર સન્માનથી રાખ્યા. આ બંને બ્રિગેડિયરો અખંડ ભારતની સેનામાં સાથે હતા અને બંને વચ્ચે સારી મિત્રતા હતી. પણ ભાગલા પછી નાસિર પાકિસ્તાન ગયા અને ત્યાંની સેનામાં ભર્તી થયા. ક્ષેત્રપાલ ભારત આવ્યા અને ભારતીય સેનામાં જોડાયા એટલે એમનો સંપર્ક તૂટી ગયો.